English: vibrant
Welsh: bywiog
Subject: Amgylchedd
Welsh context: Seinweddau bywiog: mae'r rhain yn cynnwys synau dynol – pobl yn siarad yn uchel (ond yn hapus, heb sgrechian), synau plant efallai, rhywfaint o gerddoriaeth, cyd-destun tebyg i farchnad neu ffair; gellir dod o hyd i amgylcheddau acwstig o'r fath mewn mannau lled-gaeedig cyhoeddus, felly gall seinweddau bywiog gyfeirio at ymdeimlad canfyddedig o adleisio (hy gofod lle ceir atseinedd ffisegol go iawn).
Notes: Un o wyth disgrifydd ar gyfer nodweddion canfyddiadol seinweddau, at ddiben gwneud ymchwil i seinweddau'n unol â ISO/TS 12913-2:2018. Pennwyd y disgrifyddion Cymraeg drwy'r Soundscape Attributes Translation Project (SATP), a arweinir gan UCL, mewn cydweithrediad â Llywodraeth Cymru. Gosodir y nodweddion canfyddiadol ar fodel cylchbleth, lle mae gan bob nodwedd un sy'n groes iddi, a lle mae perthynas rhwng nodweddion sydd nesaf at ei gilydd. Mae 'vibrant' yn groes i 'monotonous', a rhwng 'eventful' a 'pleasant'. Lle ceir dau ansoddair Cymraeg, mae'r ddau i'w defnyddio gyda'i gilydd, yn hytrach na defnyddio'r naill neu'r llall. Gweler y maes Cyd-destun am ddisgrifiad safonol o'r nodwedd ar sail deunyddiau'r SATP. Gweler https://tinyurl.com/cylchblethseinwedd am ddyluniad o’r model cylchbleth Saesneg.